সোহেল আহমেদ, বাহুবল থেকে ॥ বাহুবলে সাদা মাটি সংগ্রহ করতে গিয়ে মাটি কাটার সময় পাহাড়ি টিলা ধসে দুই শ্রমিকের প্রাণহানী ঘটেছে। আহত হয়েছে আরো একজন। গতকাল সোমবার সকাল ৯টার দিকে উপজেলার পুটিজুরী ইউনিয়নের বৃন্দাবন চা বাগান সংলগ্ন গোলগাঁও গ্রামে এ প্রাণহানীর ঘটনাটি ঘটেছে। নিহতরা হচ্ছে-গোলগাঁও গ্রামের শহীদ মিয়ার পুত্র জুয়েল মিয়া (১৫), একই গ্রামের সুন্দর মিয়ার পুত্র গনি মিয়া (৪৫)। গুরুতর আহত দানিছ মিয়ার পুত্র জুনাইদ মিয়া (২৫)কে সিলেট মেডিকেলে প্রেরণ করা হয়েছে। স্থানীয় সূত্র জানায়, বাহুবল উপজেলার পুটিজুরী ইউনিয়নের বৃন্দাবন চা বাগানের নিকটবর্তী পাহাড়ি টিলার নিচের সাদা মাটি সংগ্রহ করে স্থানীয় লোকজন বিভিন্ন সিরামিক ফ্যাক্টরীতে বিক্রি করে থাকে। উক্ত সাদা মাটি সংগ্রহের জন্য গতকাল সোমবার সকালে দানিছ মিয়া ৮/১০ জন ...